FI Euroopan unionin virallinen lehti C 93/18

Unionin tuomioistuimen tuomio (toinen jaosto) 6.2.2014 (Højesteretin (Tanska) esittämä ennakkoratkaisupyyntö) — Martin Blomqvist v. Rolex SA ja Manufacture des Montres Rolex SA

(Asia C-98/13) (1)

(Ennakkoratkaisupyyntö - Asetus (EY) N:o 1383/2003 - Toimenpiteet väärennettyjen ja laittomasti valmistettujen tavaroiden markkinoille saattamisen estämiseksi - 2 artikla - Asetuksen soveltamisala - Väärennetyn rannekellon myynti internetin välityksellä kolmannessa maassa yksityistä käyttöä varten yksityishenkilölle, joka asuu jäsenvaltiossa - Tullinviranomaisten suorittama kellon takavarikointi kellon saapuessa jäsenvaltion alueelle - Takavarikon sääntöjenmukaisuus - Edellytykset - Teollis- ja tekijänoikeuksien loukkauksen edellytykset - Direktiivi 2001/29/EY - 4 artikla - Levitys yleisölle - Direktiivi 2008/95/EY - 5 artikla - Asetus (EY) N:o 207/2009 - 9 artikla - Käyttäminen elinkeinotoiminnassa)

2014/C 93/28

Oikeudenkäyntikieli: tanska

Ennakkoratkaisua pyytänyt tuomioistuin

Højesteret

Pääasian asianosaiset

Kantaja: Martin Blomqvist

Vastaajat: Rolex SA ja Manufacture des Montres Rolex SA

Oikeudenkäynnin kohde

Ennakkoratkaisupyyntö — Højesteret — Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annetun Euroopan parlamentin ja neuvoston direktiivin 2001/29/EY (EYVL L 167, s. 10) 4 artiklan 1 kohdan, jäsenvaltioiden tavaramerkkilainsäädännön lähentämisestä 22.10.2008 annetun Euroopan parlamentin ja neuvoston direktiivin 2008/95/EY (EUVL L 299, s. 25) 5 artiklan 1 ja 3 kohdan, yhteisön tavaramerkistä 26.2.2009 annetun neuvoston asetuksen (EY) N:o 207/2009 (EUVL L 78, s. 1) 9 artiklan 1 ja 2 kohdan sekä tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annetun neuvoston asetuksen (EY) N:o 1383/2003 (EUVL L 196, s. 7) 2 artiklan 1 kohdan b alakohdan tulkinta — Toimenpiteet väärennettyjen tavaroiden ja laittomasti valmistettujen tavaroiden markkinoille saattamisen estämiseksi — Jäsenvaltiossa asuva yksityishenkilö, joka on ostanut kolmannessa valtiossa toimivan myyjän internetsivuilta väärennetyn rannekellon yksityiskäyttöön — Kyseisen, ostajalle postitse lähetetyn rannekellon takavarikointi ja kellon luovuttamisen lykkääminen kyseisen jäsenvaltion viranomaisten toimesta

Tuomiolauselma

Tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä 22.7.2003 annettua neuvoston asetusta (EY) N:o 1383/2003 on tulkittava siten, että sellaisen teollis- tai tekijänoikeuden haltija, joka koskee kolmannessa maassa sijaitsevasta, internetsivustolla pidetystä sähköisestä kauppapaikasta jäsenvaltiossa asuvalle henkilölle myytyä tavaraa, saa jo kyseisen tavaran ostamisen perusteella tämän asetuksen mukaista suojaa tavaran saapuessa tämän jäsenvaltion alueelle. Ei ole tarpeen, että kyseinen tavara on lisäksi ollut ennen myyntiä tässä samassa valtiossa kuluttajille kohdistetun tarjouksen tai mainonnan kohteena.

(1) EUVL C 129, 4.5.2013.